Tervasaaren paperitehdas
Tehtaan paperikoneet

Tervasaaren paperintuotanto alkoi vuonna 1902, kun Myllysaaren tulipalossa vaurioitunut kone siirrettiin sellutehtaan yhteyteen käärepaperikoneeksi. Varsinainen paperitehdas Tervasaaressa käynnistyi vuonna 1907, jolloin aloitettiin voimapaperin valmistus myyntiin uudella koneella.
Näitä koneita vanhemmat paperikoneet sijaitsivat  Myllysaaren paperitehtaalla, joka tuhoutui tulipalossa vuonna 1938. Käytössä olevien kahden koneen (PK5 ja PK8) yhteenlaskettu tuotantokapasiteetti on noin 285 000 tonnia vuodessa. Tervasaaressa valmistettiin voimapaperia 100 vuotta 1907–2007, jolloin viimeinen voimapaperikone PK6 suljettiin. Kone purettiin vuonna 2008.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Nopeus | Kapasiteetti | Muuta |
| Paperikone PK IV (vanha) Rähjä | Stroebel/Georg Tidcombe & Son | 1902–1908 | Tasoviira | 1 520 mm |  |  | Jäteselluloosasta eli utskotista valmistettu Käärepaperi, 3 t/d | Koottu tulipalossa tuhoutuneiden  Myllysaaren paperitehtaan paperikoneiden I-III osista. Poistettu. Sijaitsi sellutehtaan sivurakennuksessa. |
| Paperikone PKV -> PK IV (uusi) -> PK I |  Voith | 1907–198x (uusittu 1933) | Tasoviira | 2 540 mm (100") | 3 märkäpuristinta |  | Voimapaperi | Sijaitsi sulfaattitehtaan konehuoneen vieressä. Kone nimettiin PKIV:ksi vanhan neloskoneen sulkemisen jälkeen ja edelleen PKI:ksi 1930-luvulla, kun samaan halliin lisättiin paperikone IV. Poistettu. |
| Paperikone PK II |  Voith | (1902) 1938–1982 | Tasoviira | 2 540 mm (100") |  | 100-115 m/min | Voimapaperi | Yankee-sylinteri. Siirretty  Myllysaaren paperitehtaalta vuonna 1938 Sijaitsi samassa hallissa paperikone PKV:n kanssa. Poistettu. |
| Paperikone PKIII | Füllner/Wärtsilä | 1958–1986 | Tasoviira | 4 400 mm (175") |  | 250 m/min | 12 000 t/a, MG-paperi | Kone koottiin PK5:n vahoista osista (Füllner) ja uusista Wärtsilän toimittamista osista. Poistettu 1986. Paikalle rakennettiin PK7. |
| Paperikone PKIV | Karlstads Mekaniska Verkstad | 05/1933–198x | Tasoviira | 4 320 mm (170") |  |  | (alkuperäinen 7 000 t/a) Voimapaperi, sulfiittipaperi | Yankee-sylinteri 4,2 m. Sijaitsi PK1-koneen vieressä. Poistettu |
| Paperikone PKV | Füllner (Wärtsilä uusinut 1958) | 1937– (Uusittu useita kertoja 1958–2001) | Tasoviira | 4 350 mm (171") | Sym-Press 1994 | 800m/min (alkuper. 250 m/min, 1958 uusinnan jälkeen 425 m/min) | 75 000 t/a (alkuper. 20 000 t/a), Tarran taustapaperi eli release-paperi (ennen MG- ja UG-paperit) | Valmistuessaan Pohjoismaiden suurin paperikone. Samassa hallissa oli ennen myös 3 muuta konetta, mm. Paperikone PKII. Voith "Janus"-superkalanteri |
| Paperikone PK6 | Wärtsilä (Voith uusinut) | 5.10.1966–10.8.2007 klo 11.23 (Uusittu 1999) | Tasoviira | 4 850 mm | DuoCentri NipcoFlex | 800 m/min (alkuperäinen 425 m/min) | 118 000 t/a, Ruskea säkkipaperi ja käärepaperi (voimapaperi) | Kone myyty Dubaihin ja purettu syksyllä 2008. |
| Paperikone PK7 | Valmet | 25.9.1986–15.9.2016 04:50 | Tasoviira | 5 330 mm | Sym Press 2 | 1 000 m/min | 100 000 t/a, Kirjekuoripaperi, MG-paperi | Yankee-sylinteri, rakennettu poistetun PK 3:n paikalle. Myyty Billerud-yhtiölle 1.2.2012. Suljettu syyskuussa 2016. Paperikone siirretty Billerud-Korsnäsin Skärblackan tehtaalle vuonna 2017. |
| Paperikone PK8 | Valmet | 1996– (uusittu 2006, uusittu 2011–2012) |  | 7 250 mm |  | 1 200 m/min 2006 uusinnan jälkeen | 175 000 t/a (2011–2011 uusinnan jälkeen 205 000 t/a), Tarran taustapaperi eli release-paperi |  |